Direktiva Komisije

z dne 21. novembra 1979

o prilagoditvi Direktive Sveta 76/756/EGS o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila tehničnemu napredku

(80/233/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo 78/547/EGS [2], zlasti členov 11, 12 in 13,

ob upoštevanju Direktive Sveta 76/756/EGS z dne 27. julija 1976 o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila [3],

ker je glede na pridobljene izkušnje in zadnje stanje tehnike mogoče razširiti nekatere zahteve in jih uskladiti z dejanskimi preskusnimi pogoji;

ker bodo tem spremembam sledile nadaljnje, ki se zdaj še preverjajo, vplivale pa bodo na sprejetje nekaterih strožjih zahtev zaradi povečanja varnosti potnikov v vozilih in drugih udeležencev v prometu;

ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju z motornimi vozili,

SPREJELA NASLEDNJO DIREKTIVO:

Člen 1

Direktiva 76/756/EGS se spremeni na naslednji način:

1. Člena 2 in 3 se nadomestita z naslednjim novim členom 2:

"Člen 2

1. Po 1. maju 1980 ne sme nobena država članica zaradi razlogov, ki se nanašajo na vgradnjo obveznih ali neobveznih svetlobnih in svetlobno-signalnih naprav, naštetih v točkah od 1.5.7 do 1.5.20 Priloge I:

- zavrniti podelitve EGS-homologacije, izdaje dokumenta, navedenega v zadnji alinei prvega odstavka člena 10 Direktive 70/156/EGS, ali podelitve nacionalne homologacije za določen tip vozila ali

- prepovedati začetka uporabe vozil,

če vgradnja navedenih svetlobnih in svetlobno-signalnih naprav na tem tipu vozila ali teh vozilih ustreza določbam te direktive.

2. Po 1. januarju 1981 države članice:

- ne smejo več izdajati dokumenta iz zadnje alinee prvega odstavka člena 10 Direktive 70/156/EGS za določen tip vozila, pri katerem vgradnja navedenih svetlobnih in svetlobno-signalnih naprav ni skladna z določbami te direktive,

- lahko zavrnejo podelitev nacionalne homologacije za določen tip vozila, pri katerem vgradnja navedenih svetlobnih in svetlobno-signalnih naprav ni skladna z določbami te direktive.

3. Po 1. oktobru 1982 lahko države članice prepovedo začetek uporabe vozil, ki jim je bil po 1. oktobru 1979 izdan certifikat na podlagi člena 10 Direktive 70/156/EGS v zvezi z vgradnjo navedenih svetlobnih in svetlobno-signalnih naprav, če vgradnja teh naprav ni skladna z določbami te direktive."

2. Členi 4, 5, 6 in 7 postanejo členi 3, 4, 5 in 6.

3. Prilogi I in II se spremenita skladno s prilogo k tej direktivi.

Člen 2

Države članice sprejmejo predpise potrebne za uskladitev s to direktivo do 30. aprila 1980 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 21. novembra 1979

Za Komisijo

Étienne Davignon

Član Komisije

[1] UL L 42, 23.2.1970, str. 1.

[2] UL L 168, 26.6.1978, str. 39.

[3] UL L 262, 27.9.1976, str. 1.

--------------------------------------------------

PRILOGA

Spremembe prilog k Direktivi 76/756/EGS

PRILOGA I: VGRADNJA SVETLOBNIH IN SVETLOBNO-SIGNALNIH NAPRAV

Točka 1.3 se spremeni na naslednji način:

"1.3 Neobremenjeno vozilo

Izraz "neobremenjeno vozilo" pomeni vozilo, pripravljeno za vožnjo, kakor je določeno v vzorcu opisnega lista v točki 2.6 Priloge I k Direktivi 70/156/EGS, toda brez voznika."

Točka 1.5.3 se spremeni na naslednji način:

"1.5.3 Združene svetilke

Izraz "združene svetilke" pomeni naprave, ki imajo ločene leče ali ločene dele leč, ločene izvore svetlobe, toda skupno ohišje."

Točka 1.5.4 se spremeni na naslednji način:

"1.5.4 Kombinirane svetilke

Izraz "kombinirane svetilke" pomeni naprave, ki imajo ločene leče ali ločene dele leč, toda skupni izvor svetlobe in skupno ohišje."

Točka 1.5.20 se spremeni na naslednji način:

"1.5.20 Odsevnik

Izraz "odsevnik" pomeni napravo za ugotavljanje prisotnosti vozila z odsevom svetlobe, ki prihaja iz izvora svetlobe, ki ni povezan z vozilom, kadar je opazovalec blizu izvora.

V tej direktivi se za odsevnike ne štejejo naslednji predmeti:

- odsevne registrske tablice,

- odsevne oznake, navedene v Evropskem sporazumu o mednarodnem prevozu nevarnih snovi po cesti,

- druge odsevne plošče in oznake, ki se morajo uporabljati zaradi usklajenosti z zahtevami držav članic glede določenih kategorij vozil ali določenih načinov delovanja."

Točka 1.6.1 se spremeni na naslednji način:

"1.6.1 Svetleča površina svetlobne naprave

Izraz "svetleča površina svetlobne naprave" (od točke 1.5.7 do točke 1.5.10) pomeni pravokotno projekcijo celotne odprtine reflektorja na prečno ravnino. Če svetlobna naprava nima reflektorja, se uporabi opredelitev iz točke 1.6.2. Če se steklo (ali stekla) svetilke razteza(-jo) čez del celotne odprtine reflektorja, se upošteva projekcija samo tega dela.

Če gre za žaromet za kratki svetlobni pramen, je svetleča površina omejena z vidno sledjo meje med svetlim in temnim na lečah. Če sta reflektor in steklo med seboj prilagodljiva, se uporabi srednja nastavitev."

Točka 1.6.4 se spremeni na naslednji način:

"1.6.4 Svetleča površina v smeri opazovanja

Izraz "svetleča površina v smeri opazovanja" pomeni za določeno smer opazovanja pravokotno projekcijo površine sevanja na ravnino, pravokotno na smer opazovanja (glej risbo v Dodatku 2) in se dotika skrajne zunanje točke leče."

Za točko 1.6.4 se doda naslednja nova točka 1.6.5:

"1.6.5 Površina sevanja

Izraz "površina sevanja" pomeni vso zunanjo površino prozorne leče ali njen del, ki obdaja svetlobno ali svetlobno-signalno napravo ter omogoča usklajenost s fotometričnimi in kolorimetričnimi zahtevami."

Točka 1.8 se spremeni na naslednji način:

"1.8 Referenčno središče

Izraz "referenčno središče" pomeni presečišče referenčne osi s površino sevanja. To referenčno središče mora določiti proizvajalec žarometa."

Točka 1.9 se spremeni na naslednji način:

"1.9 Koti geometrijske vidnosti

Izraz "koti geometrijske vidnosti" pomeni kote, ki določajo območje najmanjšega prostorskega kota, v katerem mora biti svetleča površina svetilke v smeri opazovanja vidna. Območje prostorskega kota je določeno s krogelnimi izseki, katerih središče sovpada z referenčnim središčem svetilke, ekvator pa je vzporeden s tlemi. Ti izseki so določeni glede na referenčno os. Vodoravni koti β ustrezajo zemljepisni dolžini, navpični koti α pa zemljepisni širini. Znotraj kotov geometrijske vidnosti ne sme biti nobenih ovir za prodiranje svetlobe s katerega koli dela svetleče površine svetilke v smeri opazovanja iz neskončnosti.

Če se meritve opravijo bliže žarometu, se točka opazovanja premakne vzporedno, da se doseže enaka točnost.

Na notranji strani kotov geometrijske vidnosti se ne upoštevajo ovire, ki so obstajale že med homologacijo.

Če je po vgradnji žarometa katerikoli del svetleče površine v smeri referenčne osi zakrit z drugim delom vozila, mora biti dokazano, da je del žarometa, ki ni skrit z ovirami, še vedno v skladu s fotometričnimi vrednostmi, predpisanimi za homologacijo naprave kot optične enote (glej spodnjo sliko)."

+++++ TIFF +++++

Točka 1.12 se spremeni na naslednji način:

"1.12 Posamična svetilka

Izraz "posamična svetilka" pomeni tudi vse kombinacije dveh ali več svetilk, popolnoma enakih ali ne, ki imajo isto funkcijo in oddajajo svetlobo enake barve, če vključuje naprave, katerih projekcija skupnih svetlečih površin v dani prečni ravnini zavzema 60 % ali več površine najmanjšega pravokotnika, ki obdaja projekcije teh svetlečih površin, če je taka kombinacija, kadar je zanjo potrebna homologacija, homologirana kot posamična svetilka.

Ta možna kombinacija se ne uporablja za žaromete za dolgi svetlobni pramen, žaromete za kratki svetlobni pramen in žaromete za meglo."

Točka 1.14 se spremeni na naslednji način:

"1.14 Razdalja med dvema žarometoma

Izraz "razdalja med dvema žarometoma", usmerjenima v isto smer, pomeni najkrajšo razdaljo med pravokotnima projekcijama na ravnino, pravokotno na referenčne osi obrisov dveh svetlečih površin, opredeljenih skladno primeru, navedenemu v točki 1.6. Razdalja med dvema žarometoma se lahko meri tudi brez natančne določitve obrisov svetlečih površin, če je ta očitno večja, kot je navedeno v minimalnih zahtevah te direktive."

Za točko 1.17 se doda naslednja nova točka 1.18:

"1.18 Tla

Izraz "tla" pomeni vodoravno površino, na kateri stoji vozilo."

Točka 2.2.2 se spremeni na naslednji način:

"2.2.2 seznam naprav, ki jih predpiše proizvajalec za svetlobne in svetlobno-signalne naprave. Seznam lahko vključuje več tipov naprave za vsak namen. Vsak tip mora biti primerno označen (oznaka homologacije sestavnega dela, ime proizvajalca itd.);"

Točka 2.2.4 se spremeni na naslednji način:

"2.2.4 pregledno(-e) risbo(-e) vsakega posamičnega žarometa, ki prikazuje(-jo) svetlečo površino, opredeljeno v točki 1.6, referenčno os, opredeljeno v točki 1.7, in referenčno središče, ki je opredeljeno v točki 1.8."

Točka 3.5.1 se spremeni na naslednji način:

"3.5.1 biti vgrajena na vozilo simetrično glede na vzdolžno srednjo ravnino (ta ugotovitev temelji na zunanji geometrijski obliki žarometa in ne na robu njegove svetleče površine, navedene v točki 1.6);"

Točka 3.5.2 se spremeni na naslednji način:

"3.5.2 biti med seboj simetrična glede na vzdolžno srednjo ravnino; ta zahteva ne velja za notranjo zgradbo žarometa;"

Točka 3.8 se spremeni na naslednji način:

"3.8 Največja višina od tal se meri do najvišje točke in najmanjša višina do najnižje točke svetleče površine.

Če gre za žaromete za kratki svetlobni pramen, se najmanjša višina od tal meri do najnižjega roba reflektorja."

Za točko 3.8 se doda naslednja nova točka 3.8.1:

"3.8.1 Položaj glede na širino se določi od roba svetleče površine, ki je najdlje od vzdolžne srednje ravnine vozila, če se nanaša na skupno širino, in od notranjih robov svetlečih površin, če se nanašajo na razdaljo med žarometi."

Točka 3.10 se spremeni na naslednji način:

"3.10 Nobena rdeča svetloba, ki seva iz svetilke, opredeljene v točki 1.5, ne sme biti vidna s prednje strani in nobena bela svetloba, ki seva iz svetilke, opredeljene v točki 1.5, ne sme biti vidna z zadnje strani, razen iz žarometa za vzvratno vožnjo. Svetilke za osvetlitev notranjosti vozila se pri tem ne upoštevajo.

Ta zahteva se šteje za ustrezno, če:"

Točka 3.10.1 se spremeni na naslednji način:

"3.10.1 za vidnost katere koli rdeče svetilke s prednje strani: ne sme biti nobene neposredne vidnosti svetleče površine rdeče svetilke, na katero gleda opazovalec, ki se giblje na območju 1 v prečni ravnini 25 m pred vozilom (glej sliko 1 v Dodatku 3);"

Točka 3.10.2 se spremeni na naslednji način:

"3.10.2 za vidnost katere koli bele svetilke z zadnje strani: ne sme biti nobene neposredne vidnosti svetleče površine bele svetilke, na katero gleda opazovalec, ki se giblje na območju 2 v prečni ravnini 25 m za vozilom (glej sliko 2 v Dodatku 3)."

Točka 3.11 se spremeni na naslednji način:

"3.11 Električna vezava mora biti taka, da je prednje in zadnje pozicijske svetilke, gabaritne svetilke, če obstajajo, in svetilke zadnje registrske tablice mogoče vključiti in izključiti sočasno.

To ne velja, če se prednje in zadnje pozicijske svetilke uporabljajo kot parkirne svetilke."

Točka 3.15.3 se spremeni na naslednji način:

"3.15.3 Ob okvari delovanja mehanizma skritega žarometa ali drugih okvarah, razvidnih iz točk 3.15.2.1 in 3.15.2.2, se mora skrita svetlobna naprava premakniti v delovni položaj brez uporabe orodij."

Točka 3.15.6 se spremeni na naslednji način:

"3.15.6 Če ima mehanizem skritega žarometa temperaturo od –30° do + 50°, morajo žarometi doseči popolno odprto lego v treh sekundah po vključitvi."

Za točko 3.15.6 se doda naslednja nova točka 3.16:

"3.16 Število žarometov

Število na vozilo vgrajenih žarometov mora biti enako številu, opredeljenemu v 2. pododstavku točk 4.1 do 4.17."

Točka 4.1.4.3 se spremeni na naslednji način:

"4.1.4.3 Po dolžini:

na prednji strani vozila in vgrajeni tako, da sevana svetloba ne moti voznika niti neposredno niti posredno v vzvratnih ogledalih in/ali drugih odsevnih površinah na vozilu."

Točka 4.1.5 se spremeni na naslednji način:

"4.1.5 Geometrijska vidnost

Vidnost svetleče površine, tudi v predelih, ki niso osvetljeni v obravnavani smeri opazovanja, mora biti zagotovljena v stožčastem prostoru, omejenem s tvornicami, ki izhajajo iz zunanjega roba svetleče površine in z referenčno osjo žarometa oklepajo kot najmanj 5o. Začetek kotov geometrijske vidnosti je zunanji rob projekcije svetleče površine na prečno ravnino, ki je tangencialna na najbolj sprednjo točko leče žarometa."

Točka 4.1.11 se spremeni na naslednji način:

"4.1.11 Kontrolna naprava

Kontrola vključitve je obvezna."

Točka 4.2.5 se spremeni na naslednji način:

"4.2.5 Geometrijska vidnost

Opredeljena je s kotoma α in β, kot sta opredeljena v točki 1.9.

α = 150 navzgor in 100 navzdol,

β = 450 navzven in 100 navznoter.

Ker fotometrične vrednosti predpisane za žaromete za kratki svetlobni pramen, ne zajamejo celotnega geometrijskega polja vidnosti, je za homologacijske namene v preostalem prostoru zadostna minimalna svetilnost 1 cd. Okvirji ali drugi deli opreme blizu žarometov ne smejo povzročati sekundarnih učinkov, ki bi motili druge udeležence v prometu."

Točka 4.2.11 se spremeni na naslednji način:

"4.2.11 Kontrolna naprava

Kontrolna naprava je neobvezna."

Točka 4.3.11 se spremeni na naslednji način:

"4.3.11 Kontrolna naprava

Kontrolna naprava je neobvezna."

Točka 4.4.11 se spremeni na naslednji način:

"4.4.11 Kontrolna naprava

Kontrolna naprava je neobvezna."

Točka 4.5.3 se spremeni na naslednji način:

"4.5.3 Namestitev

A: Dve prednji smerni svetilki (razred 1).

Dve zadnji smerni svetilki (razred 2).

Dve bočni smerni svetilki (razred 5).

Če so vgrajene svetilke s kombiniranimi funkcijami prednjih smernih svetilk (razred 1) in bočnih smernih svetilk (razred 5), se lahko vgradita dve dodatni bočni smerni svetilki zaradi izpolnitve zahtev vidnosti iz točke 4.5.5.

B: Dve smerni svetilki na zadnji strani (razred 2)."

Točka 4.5.4.1 se spremeni na naslednji način:

"4.5.4.1 Po širini:

Od vzdolžne srednje ravnine vozila najbolj oddaljeni rob svetleče površine, ne sme biti več kot 400 mm oddaljen od skrajnega zunanjega roba vozila.

Razdalja med notranjimi robovi dveh svetlečih površin ne sme biti manjša od 600 mm. Če navpična razdalja med zadnjo smerno svetilko in ustrezno zadnjo pozicijsko svetilko ni večja od 300 mm, razdalja med skrajnim zunanjim robom vozila in zunanjim robom svetleče zadnje smerne svetilke ne sme za več kot 50 mm presegati razdalje med skrajnim zunanjim robom vozila in zunanjim robom ustrezne zadnje pozicijske svetilke.

Pri prednjih smernih svetilkah mora biti svetleča površina najmanj 40 mm od svetleče površine žarometa za kratki svetlobni pramen ali žarometov za meglo, če so. Manjša razdalja je dovoljena, če je svetilnost v referenčni osi smerne svetilke enaka najmanj 400 cd."

Točka 4.5.8 se spremeni na naslednji način:

"4.5.8 Ne sme biti kombinirana

z drugim žarometom. Lahko se kombinira le s smernimi svetilkami drugega razreda."

Točka 4.5.11 se spremeni na naslednji način:

"4.5.11 Kontrolna naprava

Obvezna je kontrola delovanje prednjih in zadnjih smernih svetilk. Lahko je optična ali zvočna ali obojna. Če je optična, mora oddajati utripajočo svetlobo, ki ob okvari katere koli prednje ali zadnje smerne svetilke ali ugasne ali ostane prižgana brez utripanja ali pa se zaznavno spremeni frekvenca utripanja. Če je samo zvočna, mora biti jasno slišna in zaslišati se mora zaznavna sprememba frekvence ob okvari katere koli prednje ali zadnje smerne svetilke.

Če je motorno vozilo opremljeno za vleko priklopnika, mora imeti posebno optično kontrolo za smerne svetilke na priklopniku, razen če kontrolna naprava vlečnega vozila omogoča omogoča odkriti okvaro katere koli smerne svetilke na skupini vozil."

Točka 4.6.10 se spremeni na naslednji način:

"4.6.10 Električna vezava

Varnostni signal se mora vključiti s posebno napravo, ki omogoča sinhrono delovanje vseh smernih svetilk."

Točka 4.6.11 se spremeni na naslednji način:

"4.6.11 Kontrolna naprava

Kontrola delovanja je obvezna. Utripajoča opozorilna svetloba, ki lahko deluje v povezavi z kontrolno(-imi) svetilko(-ami), opredeljeno(-imi) v točki 4.5.11."

Točka 4.7.11 se spremeni na naslednji način:

"4.7.11 Kontrolna naprava

Kontrola delovanja je neobvezna. Če je vgrajena, mora delovati z neutripajočo opozorilno svetlobo, ki se pokaže, če ne delujejo zavorne svetilke."

Dodatek 2: risba se nadomesti z naslednjo risbo:

+++++ TIFF +++++

PRILOGA II

Točka 15 se spremeni na naslednji način:

"15. Temu certifikatu o homologaciji so priloženi naslednji dokumenti, označeni z zgoraj prikazano homologacijsko številko:

… Seznam(-i) naprav, ki jih predloži proizvajalec za svetlobne in svetlobno-signalne sestave; za vsako napravo sta navedeni proizvajalčeva oznaka in oznaka homologacije sestavnega dela."

Na izrecno zahtevo je treba te dokumente poslani pristojnim organom drugih držav članic.

--------------------------------------------------